Steinhoff: Verhandeling van voorkeuraandele opgeskortArgieffoto: ANA Die JSE het die verhandeling van Steinhoff Investment Holdings Limited se voorkeuraandele opgeskort nadat die maatskappy nie sy jaarverslag teen 28 Februarie 2018 gepubliseer het nie. Steinhoff Investment Holdings Limited is ŉ vervaardiger, handelaar en verspreider van meubels en huishoudelike goedere in Europa en die streek Asië-Stille Oseaan en is ŉ filiaal van Steinhoff International Holdings N.V., wie se aandele in Desember getuimel het nadat die maatskappy rekeningkundige onreëlmatighede erken het. Steinhoff International Holdings se primêre notering is op die aandelebeurs in Frankfurt, Duitsland (FSE). Sy sekondêre notering is op die JSE. “Daarom wil die JSE weereens bevestig dat die opskorting van Steinhoff Internasionaal nie oorweeg word nie,” het die JSE gesê. “Opgeskorte handel in Steinhoff Internasionaal op die JSE sal beleggers op die JSE benadeel teenoor diegene op die FSE wat wel geregtig is om handel te dryf.” Voorkeuraandele is aandele van ŉ maatskappy se voorraad met dividende wat aan aandeelhouers uitbetaal word voor gewone voorraaddividende uitgereik word. As die maatskappy bankrot speel, is die aandeelhouers met voorkeuraandele geregtig om eerste uit maatskappybates betaal te word.